
Parlamentul României
Camera Deputaţilor

Comisia pentru muncă şi protecţie socială

	Bucureşti,
	22 septembrie 2020

	Nr.
	4c-9/735



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul de înlocuire asupra propunerii legislative pentru modificarea şi completarea Legii nr.218 din 23 iulie 2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău, retrimisă Comisiei pentru muncă şi protecţie socială, prin adresa 
nr. Plx 526/2017 din 8 septembrie 2020, în vederea reexaminării şi întocmirii unui nou raport.

Menţionăm că propunerea legislativă a fost retrimisă comisiei în temeiul Regulamentului Camerei Deputaţilor, republicat, conform înţelegerii din Comitetul liderilor grupurilor parlamentare.  

Prezentul raport înlocuieşte raportul comisiei depus cu nr. 4c-9/1225 în data de 4 februarie 2019.


PREŞEDINTE,
ADRIAN SOLOMON

RAPORT DE ÎNLOCUIRE
asupra propunerii legislative pentru modificarea şi completarea Legii nr.218 din 23 iulie 2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău


În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. Plx 526/2017 din 8 septembrie 2020, cu propunerea legislativă pentru modificarea şi completarea Legii nr.218 din 23 iulie 2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău, în vederea reexaminării şi întocmirii unui nou raport

Propunerea legislativă are ca obiect de reglementare modificarea Legii nr.218/2015, în sensul includerii în categoria persoanelor care beneficiază de reducerea vârstei standard de pensionare cu 2 ani, fără penalizare, a persoanelor care au locuit sau au lucrat cel puţin 30 de ani în comuna Marca şi satele aflate în componenţa sa, localităţile respective fiind afectate de poluarea remanentă din zona Suplacu de Barcău, judeţul Sălaj.
În urma reluării dezbaterilor în şedinţa online din 15 septembrie 2020, membrii Comisiei au hotărât, cu unanimitate de voturi, adoptarea propunerii legislative cu amendamente. La dezbateri au participat toţi cei 24 de deputaţi, membri ai comisiei.

Menţionăm că prezentul raport înlocuieşte raportul comisiei depus cu nr. 4c-9/1225 în data de 4 februarie 2019.

Propunerea legislativă a fost respinsă de Senat în şedinţa din 27 noiembrie 2017.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.527/05.07.2017)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/582/18.12.2017)
· avizul favorabil al Comisiei pentru sănătate şi familie 
(nr.4c-8/477/13.12.2017)
· avizul negativ al Comisiei pentru buget, finanţe şi bănci 
(nr.4c-2/1212/28.02.2018)
· avizul negativ al Comisiei pentru mediu şi echilibru ecologic 
(nr.4c-27/925/06.12.2017)
· punctul de vedere, negativ, al Guvernului (nr.1348/31.08.2017).

La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările ulterioare, dl Alin Ignat – Secretar de Stat în cadrul Ministerului Muncii şi Protecţiei Sociale.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.



Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor adoptarea propunerii legislative cu amendamente, redate în anexa care face parte integrantă din prezentul raport. 


	PREŞEDINTE,				SECRETAR,
	Adrian Solomon				Violeta Răduţ









Întocmit,
[bookmark: OLE_LINK1][bookmark: OLE_LINK2]Consilier parlamentar Elena Anghel 
Consilier parlamentar Camelia Revenco 

ANEXA 

AMENDAMENTE ADMISE

În urma dezbaterilor, Comisia propune adoptarea propunerii legislative cu următoarele amendamente:


	Nr. crt.
	Text 
act normativ de bază
(Legea nr.218/2015)
	Text
propunerea legislativă
	Text propus de Comisie
(autor amendament)
	Motivare

	1. 
	
__
	
Titlul legii

Lege modificarea şi completarea Legii nr.218 din 23 iulie 2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău

	


Lege pentru modificarea art.1 alin.(2) din Legea nr.218/2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău

Autori: membrii comisiei

	


Pentru respectarea normelor de tehnică legislativă.

	2. 
	
__
	
Articol unic. - Legea nr.218 din 23 iulie 2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău, cu modificările şi completările ulterioare, publicată în Monitorul Oficial al României, Partea I, nr. 554 din 27 iulie 2015, se modifică după cum urmează:

	
Articol unic. – La articolul 1 din Legea nr.218/2015 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău, publicată în Monitorul Oficial al României, Partea I, nr. 554 din 27 iulie 2015, alineatul (2) se modifică şi va avea următorul cuprins:

Autori: membrii comisiei

	
Pentru respectarea normelor de tehnică legislativă.

	3. 
	
Art. 1
(2) Zona Suplacu de Barcău, denumită în continuare zona menţionată, cuprinde comuna Suplacu de Barcău şi satele aflate în componenţa sa: Borumlaca, Dolea, Foglaş, Valea Gerului şi Vâlcelele.
	
1. Art. 1 alineatul (2) se modifică şi va avea următorul cuprins:
”(2) Zona Suplacu de Barcău, denumită în continuare zona menţionată, cuprinde comuna Suplacu de Barcău şi satele aflate în componenţa sa: Borumlaca, Dolea, Foglaş, Valea Gerului şi Vâlcelelel aparţinând judeţului Bihor, respectiv comuna Marca şi satele aflate în componenţa sa: Leşmir, Marca, Porţ, Şumal şi Marca-Hută aparţinând judeţului Sălaj."

	
Textul pct.1 se elimină.


”(2) Zona Suplacu de Barcău, denumită în continuare zona menţionată, cuprinde comuna Suplacu de Barcău din judeţul Bihor şi satele aflate în componenţa sa: Borumlaca, Dolea, Foglaş, Valea Cerului şi Vîlcelele, respectiv comuna Marca din judeţul Sălaj şi satele aflate în componenţa sa: Leşmir, Marca, Marca-Huta, Porţ şi Şumal.”

Autor: deputat Éva Andrea Csép




	
Pentru respectarea normelor de tehnică legislativă.


Îndreptarea unor erori materiale.

Claritatea normei.

	4. 
	
Art. 2


(1) Persoanele care au locuit cel puţin 30 de ani în zona menţionată, precum şi persoanele care, indiferent de domiciliu, desfăşoară sau au desfăşurat activităţi lucrative în zona menţionată timp de minimum 30 de ani consecutivi beneficiază de prevederile art.65 alin.(5) din Legea nr.263/2010 privind sistemul unitar de pensii publice, cu modificările şi completările ulterioare.
	
2. Art. 2 alineat (1) se modifică şi va avea următorul cuprins:
"(1) Persoanele care au locuit cel puţin 30 ani în zona menţionată, precum şi persoanele care, indiferent de domiciliu, desfăşoară sau au desfăşurat activităţi lucrative în zona menţionată timp de minimum 15 ani consecutivi, beneficiază de prevederile art.65 alin.(5) din Legea nr.263/2010 privind sistemul unitar de pensii publice, cu modificările şi completările ulterioare.”

	
Pct.2 se elimină.

Autori: membrii comisiei 
	
Textul propus ar crea discriminări faţă de persoanele care au beneficiat de prevederile legii până în prezent. 

